शराबबंदी के लिए महिलाओं ने जराटोली बड़ाम में निकाली रैली
नामकुम | आदर्शग्राम महिलौंग टाटी पूर्वी के बाद अब महिलाओं ने जराटोली और बड़ाम में शराबबंदी अभियान शुरू कर दिया है। सैकड़ों महिलाओं ने रविवार को दोनों गांवों में घूम-घूमकर लोगों को शराब से होनेवाले नुकसान से अवगत कराया। शराबबंदी के लिए एक सप्ताह का समय दिया। कहा कि इसके बाद कार्रवाई की जाएगी। गौरतलब है कि टाटीसिलवे में शराबबंदी को लेकर महीनेभर से महिलाएं अभियान चला रही हैं। इसका असर क्षेत्र में दिखने लगा है। मौके पर जिप सदस्य फूलकुमारी देवी, उप प्रमुख माधुरी देवी पंसस पूनम आदि मौजूद थीं।
hin_Deva hin_Deva